10/10/2014 | Administración LocalMunicipal
Ferrol
Planeamento e Xestión
Anuncio da aprobación das alegacións e aprobación definitiva do proxecto de expropiación por taxación conxunta dos bens e dereitos necesarios para completar a urbanización da rúa Miramar

NEGOCIADO DE URBANISMO ANUNCIO ASUNTO: ANUNCIO DA APROBACIÓN DAS ALEGACIÓNS E APROBACIÓN DEFINITIVA DO PROXECTO DE EXPROPIACIÓN POR TAXACIÓN CONXUNTA DOS BENS E DEREITOS NECESARIOS PARA COMPLETAR A URBANIZACIÓN DA RÚA MIRAMAR A Xunta de Goberno Local, en sesión celebrada o día 22 de setembro de 2014, adoptou o seguinte acordo: “UNICO.–En relación ao proxecto de expropiación por taxación conxunta dos bens e dereitos necesarios para completar a urbanización da rúa Miramar aprobado inicialmente pola Xunta de Goberno Local con data 21-10-2013: a) Aprobar o informe- proposta de resolución das alegacións achegado pola entidade ENTYL INGENIEROS S. L con Rexistro de entrada de data 07-04-2014, ratificado polo arquitecto municipal no seu informe de data 17-09-2014 e na súa consecuencia, estimar en parte a alegación achegada con Rexistro de entrada de data 27-11-2013 (n.º 58.272) polo interesado D. Hugo Armando Veran Truyol no senso indicado no referido informe-proposta que lle será notificado xunto coa presente resolución. b) Aprobar definitivamente o documento de expropiación por taxación conxunta aprobado inicialmente con data 21-10-2013 coa incorporación ao documento do informe- proposta de resolución de alegacións achegado o 07-04-2014 que implica a substitución das follas de aprecio das fincas 1 e 2 do proxecto inicial polas novas follas de aprecio contidas en dito informe-proposta, cun importe de prezos xustos total de 26.902,32 euros. c) Consonte ao artigo 144 da LOUG, terse declarada a urxencia da ocupación dos bens e dereitos afectados coa aprobación definitiva do documento expropiatorio. d) Facultar ao Concelleiro delegado de Urbanismo, Infraestruturas e contratación para fixar as datas de pago/consignación e ocupación dos bens e dereitos afectados así como os demais actos de execución que desenvolvan os acordos adoptados en relación ao presente expediente expropiatorio, sen prexuízo de que, no seu caso, continúe o procedemento para a definitiva fixación do prezo xusto perante o Xurado de Expropiación de Galicia. e) Facer as notificación e publicacións regulamentarias, outorgando aos interesados que figuren no expediente o prazo de vinte dias durante o que poderán manifestar por escrito a súa disconformidade coa valoración establecida no documento aprobado, en cuxo caso darase traslado do expediente e da folla de aprecio impugnada ao Xurado de Expropiación de Galicia para os efectos de fixar definitivamente o prezo xusto. CONSECUENCIAS DO ACORDO – Dilixenciar o documento de aprobación definitiva – Publicar o presente acordo no BOP, no taboleiro de anuncios do Concello e na súa páxina web, con edito de descoñecidos. – Notificar o presente acordo xunto co informe-proposta de resolución de alegacións da entidade ENTYL INGENIEROS S. L aos titulares interesados outorgandolles o prazo de vinte días durante o que poderán manifestar por escrito a súa disconformidade coa valoración establecida no documento aprobado, en cuxo caso darase traslado do expediente e da folla de aprecio impugnada ao Xurado de Expropiación de Galicia. − Notificar o presente acordo ao Ministerio Fiscal.” Ferrol, 1 de outubro de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez